16/06/2020 | Administración LocalMunicipal
Oleiros
Urbanismo
Normativa e ordenanzas da modificación puntual do PXOM núm.10 “Rúa do Traballo e rúa Batán”

A N U N C I O Por Orde do 7 de maio de 2020 da Conselleira de Medio Ambiente, Territorio e Vivenda, aprobouse definitivamente a MODIFICACIÓN PUNTUAL Nº 10 DO PLAN XERAL DE ORDENACIÓN MUNICIPAL NA ZONA DA RÚA DO TRABALLO E RÚA BATAN, EN RELACIÓN COAS ALIÑACIÓNS DO PLAN XERAL E A OBRA EXECUTADA DA ESTRADA N-VI. O acordo publicouse no Diario Oficial de Galicia nº 105 do 1 de xuño de 2020 e está inscrito no Rexistro de Planeamento Urbanístico de Galicia desde o 9 de xuño de 2020. De conformidade co artigo 82.3 Lei 2/2016, de 10 de febreiro, do solo de Galicia e o artigo 70 da Lei 7/1985, de 2 de abril, reguladora das bases do réxime local, o Concello publicará no Boletín Oficial da Provincia a NORMATIVA e ORDENANZAS da modificación puntual aprobada definitivamente. Ao efecto procédese á publicación no BOP do CONTIDO DA MODIFICACIÓN PUNTUAL (Documento R. E. Nº 536 do 14.01.2020). Oleiros, 10 de xuño de 2020 O Alcalde-Presidente, Asdo.: Ángel García Seoane. Normativa e ordenanzas a continuación: 3. MEMORIA XUSTIFICATIVA DE FINS E OBXECTIVOS 3.1 ALCANCE DA MODIFICACIÓN PUNTUAL 3.1.1 Obxectivo No ámbito do presente documento pretendese modificar a ordenación do PXOM, co obxectivo de adaptar as aliñacións definidas ás obras de ampliación da estrada N-VI recentemente executadas. En resumo, o obxectivo do planeamento é adaptar as determinacións do Plan Xeral nesta zona do Concello, á realidade executada. Así, unha vez aprobado o planeamento, os propietarios das parcelas afectadas poderán materializar os dereitos urbanísticos previstos para estas parcelas sitas en solo urbano consolidado, de maneira adecuada.3.1.2 Función do planeamento proposto respecto da situación de partida A función do plan é adaptar as determinacións do Plan Xeral de Oleiros, á obra executada polo Ministerio de Fomento con motivo da ampliación da calzada da estrada N-VI, corrixindo así as importantes diferencias detectadas entre as aliñacións vixentes e as executadas, co fin de non menoscabar en exceso os dereitos urbanísticos dos propietarios das parcelas afectadas, así como dar seguridade xurídica ás licenzas que se tramiten nesta zona do Concello.3.2 DESCRIPCIÓN DA ORDENACIÓN PROPOSTA A ordenación proposta redefine as aliñacións nos viais do ámbito no PXOM, considerando os seguintes criterios: - Manter as aliñacións definidas nas rúas Traballo e Batán do PXOM en vigor. - Manter a ordenanza de aplicación nas parcelas privadas do PXOM en vigor. - Axustar o límite das mazás privadas no paso inferior baixo a estrada N-VI, e na parte traseira das parcelas privadas, á liña de expropiación da estrada. Para realizar o anterior procedeuse a levantar o topográfico da zona, a fin de definir o estado actual do viario de paso inferior baixo a estrada N-VI así como a nova plataforma executada. O resultado incorporouse na cartografía do Plan Xeral, así como a liña de expropiación dos terreos, incorporando no sistema viario a totalidade dos terreos expropiados polo Ministerio. Nas rúas Traballo e Batán mantense as aliñacións definidas no PXOM en vigor, coa única salvedade de incorporar dentro da mazá edificable a parcela privada edificada atopada no estremo oeste (ref. catastral 3470301NH5937S), a cal atópase fora de ordenación no planeamento en vigor. Esta parcela está ocupada por unha vivenda unifamiliar, e o PXOM en vigor a ordenaba como sistema viario; pero as actuais previsións respecto aos viais da zona fan innecesaria tal previsión, polo que proponse a súa incorporación dentro da mazá edificable. Vivenda da parcela 3470301NH5937S No caso do límite das parcelas privadas con fronte á estrada N-VI, solicitouse información detallada ao Ministerio de Fomento (Administración titular da vía), respecto da expropiación efectuada para a execución da aplicación da plataforma da estrada. Na imaxe seguinte, en liña de trazos de cor verde obsérvase o límite da expropiación efectuada. Fonte: Proyecto “Duplicación de calzada y ordenación de accesos. Nacional VI pk 586,20 - 287,70”. Planta de expropiaciones. A ordenación proposta define o límite das parcelas privadas, na estrada e na parte traseira con fronte á estrada, coincidente coa expropiación realizada polo Ministerio de Fomento (con motivo das obras de duplicación da calzada), a fin de incorporar no sistema viario a totalidade dos terreos propiedade desta Administración, xa que de outro modo quedarían sometidos á ordenanza de uso residencial. No caso do viario de paso baixo a estrada, proponse a regularización da aliñación eliminando as anomalías da sección resultante da expropiación efectuada. Como resultado do anterior, obtense a seguinte ordenación proposta para o ámbito obxecto de Modificación. PXOM EN VIGOR MODIFICACIÓN PROPOSTA Neste sentido establecer que, no Plan Xeral en vigor a superficie de parcelas privadas do ámbito ascende a 4.912 m 2, mentres que na Modificación proposta as dúas mazás teñen unha superficie total de 3.165 m 2, moi inferior á prevista. As novas mazás xeradas unicamente ten aliñacións dende as rúas Traballo e Batán, grafadas en vermello no plano de ordenación, xa que é o viario adecuado para elo, por cota e funcionalidade. Hai que ter en conta que a lexislación en vigor en materia de estradas persigue evitar a creación de novos accesos a parcelas privadas dende estas infraestruturas, e o Concello considera indispensable cara garantir a seguridade vial e a correcta mobilidade no ámbito, que os accesos a estas parcelas se realice unicamente dende as citadas rúas. Os límites das parcelas privadas co resto do viario que as rodea (a estrada N-VI así como o vial de paso baixo ela), grafadas en azul no plano de ordenación, non se inclúen nesta categoría aos efectos de impedir que podan exercer de: - Soporte para operacións de reorganización da propiedade (segregacións). - Vial de acceso á propiedade. Tal e como se observa na imaxe anterior, as novas mazás edificables baixo ordenanza 2A (en liñas de cor verde e azul) ten unha superficie notablemente inferior á definida no PXOM en vigor (en liña de cor vermello), a causa da expropiación dos terreos lindantes coa estrada (extremo norte das parcelas). Así mesmo, o vial de paso baixo a estrada N-VI executouse ao leste do previsto no PXOM, e cunha sección moi superior. O resultado exposto constata que a Modificación proposta diminúe a superficie total de solo baixo ordenanza 2A, o que comporta unha redución da edificabilidade residencial prevista no PXOM, e o aumento do sistema viario na mesma magnitude.3.3 JUSTIFICACIÓN DEL CUMPLIMIENTO DEL ARTÍCULO 66 DE LA LSG A LSG (Lei 2/2016, do 10 de febreiro, do solo de Galicia) establece no artigo 42 as reservas de solo para sistemas xerais que debe cumprir o PXOM; esta determinación atópase regulada no artigo 66 do RLSG (Regulamento da Lei do Solo de Galicia). A Modificación que se propón prevé a diminución das parcelas de uso residencial, e o aumento do sistema xeral viario, ao recoñecer as obras recentemente executadas para a ampliación da estrada N-VI, que leva consigo unha pequena diminución da edificabilidade residencial prevista. Con todo as reservas de sistemas xerais previstas no PXOM compren o legalmente establecido, ao diminuír a capacidade residencial prevista.3.4 ANÁLISE DA COMPATIBILIDADE ESTRATÉXICA Para favorecer unha adecuada coordinación territorial e garantir a coherencia da planificación prevista cos obxectivos e determinacións das DOT, o seu artigo 10.1.18 establece a realización dunha análise a través da metodoloxía de análise de compatibilidade estratéxica.10.1.18. Co fin de acadar unha adecuada coordinación territorial, os instrumentos de ordenación territorial, e de urbanismo en ausencia destes, axustaranse ás determinacións das DOT, concretando aquelas que se desenvolvan de xeito particular no seu ámbito de actuación, evitando redundancias e incoherencias. Asemade, incluirán unha análise de compatibilidade estratéxica (ACE) nos termos en que se recolle no informe de sustentabilidade ambiental destas directrices, para garantir a coherencia da planificación sucesiva e a consideración da prevención e minimización dos posibles efectos que puideren xerar. Tanto a xustificación da integración das determinacións destas determinacións como a ACE deberán formar parte da documentación de ditos instrumentos. No caso concreto do presente documento, dada a escasa entidade da modificación que se pretende, xa que a única actuación que realiza é un pequeno axuste na delimitación de dous mazás residenciais previstas no plan xeral, en solo urbano consolidado, non se considera necesario incluír esta xustificación.4. NORMATIVA PARA O DESENVOLVEMENTO DA MODIFICACIÓN Para o desenvolvemento das previsións da presente Modificación, unicamente resulta necesario incluír dous novas determinacións normativas, solicitadas pola Dirección Xeral de Aviación Civil e a Demarcación de Carreteras del Estado en Galicia, nos seus informes ao documento aprobado inicialmente, polo que o réxime no seu ámbito será o establecido na Normativa do Plan Xeral de Ordenación Municipal de Oleiros en vigor xunto coas seguintes determinacións: 1. Ao encontrarse a totalidade do ámbito de estudio incluído nas zonas e espazos afectados por servidumes aeronáuticas, a execución de calquera construción, instalación (postes, antenas, aéreo xeradores -incluídas as palas-, medios necesarios para a construción (incluídas as grúas de construción e similares)) o plantación, requirira acordo favorable previo da Agencia Estatal de Seguridad Aérea (AESA), conforme aos artigos 30 e 31 do Decreto 584/1972 na súa actual redacción.2. En todo caso, nas edificacións que constrúanse no ámbito débese garantir o cumprimento do articulado na Lei 37/2003, de 17 de novembro, do ruído, e da lexislación que a desenvolve; en especial o artigo 20: 2.1. No poderán concederse novas licencias de construción de edificacións destinadas a vivendas, usos hospitalarios, educativos o culturais se os índices de inmisión medidos o calculados incumpren os obxectivos de calidade acústica que sexan de aplicación nas correspondentes áreas acústicas, excepto nas zonas de protección acústica especial e nas zonas de situación acústica especial, nas que unicamente exixirase o cumprimento dos obxectivos de calidade acústica no espazo interior que les sexan aplicables.2.2. Os concellos, por razóns excepcionais de interese público debidamente motivadas, poderán conceder licencias de construción das edificacións aludidas no apartado anterior aínda cando incúmpranse os obxectivos de calidade acústica nel mencionados, sempre que se satisfagan os obxectivos establecidos para o espazo interior. Os medios de protección acústica que resulten necesarios para dar cumprimento ao disposto na normativa de ruído vixente e, no seu caso, na normativa autonómica o local, serán executados con cargo aos promotores dos desenvolvementos, previa autorización do Ministerio de Fomento se afectaran ás zonas de protección do viario estatal, pudendo situarse na zona de dominio público.